Johann von Mengede

Johann von Mengede, teise nimega Osthof (ka Mengden; enne 1421 – pärast 1469) oli Liivi ordumeister aastatel 1450–1469.
pisi|Liivimaa ordu valdused aastatel 1346(1347)–1558
Johanni vanemad olid Vestfaalis Osthofi, Stypelinghofi ja Greveli juures asunud Ellinghauseni mõisnik Johann von Mengede-Osthof ja Grete.Mengdenid: Genealogisches Handbuch der baltischen Ritterschaften, Livland, Teil 1.2, Görlitz 1935, lk. 1191 Ta sündis Osthofis Dortmundi lähedal. 1421. aastal on teda märgitud ilmikuna Vestfaalis, seejärel oli ta tõenäoliselt Saksa ordu liige ja võitles Poola kuningriigi ülemvõimu vastu Preisimaal.

Aastatel 1439–1442 oli ta  Liivimaa ordu Karksi foogt, seejärel kuni 1450. aastani ordu  Tallinna komtuur. Mengede valiti pärast Liivi ordumeister  Heidenreich Vincke von Overbergi surma, Vestfaali "partei" poolt ordumeistriks (1450–1469) ja Saksa ordu kõrgmeister pidi seda tunnustama. 

Hiljem toetas Mengede Saksa ordu kõrgmeister Ludwig von Erlingshauseni poliitikat, kuid ei sekkunud otseselt Poola-Preisi konflikti. 1452. aastal sõlmis ta Riia peapiiskopiga Kirchholmi lepingu, millega Riia linna üle kehtestati Liivi ordu ja Riia peapiiskopi ühisvalitsus ja lõpetati nii poolteist sajandit kestnud konflikt Riia linna õigusliku kuuluvuse üle.

Viited

Kirjandust
Ritterbrüder im livländischen Zweig des Deutschen Ordens. Köln: Böhlau, 1993. Nr. 584 (lk 445).

Välislingid

Kurländische Urkunden - Herder-Institut

Johann von Mengede
Kategooria:Karksi foogtid
Kategooria:Tallinna komtuurid
Kategooria:Liivi ordumeistrid
Kategooria:Vestfaali inimesed